साफ नियत, सही विकास 2019 मा फेर मोदी सरकार यहै प्रचार हवै। भारतीय जनता पार्टी का 26 मई 2018 का भाजपा सरकार के 4 साल पूर होत हवैं। भाजपा का कहब हवै कि सरकार 2014 के बाद 18 हजार गांवन मा बिजली पहुंचाइस हवै, यहै दावा हवै कि गरीब परिवारन का मुक्त रसोई गैस दिहिस हवै। तेज रफ्तार से चलै वाली बुलेट ट्रेन प्रोजेक्ट मा काम शुरू कीन गा हवै। जघा-जघा भाजपा सरकार के काम के प्रचार के खातिर प्रेस कांफ्रेस का आयोजन कीन जात हवै। होइने 26 मई का कांग्रेस द्वारा शुरू होत हवै। विश्वासघात आन्दोलन कांग्रेस का कहब हवै कि 4 साल से केवल बाते-बात रही हवै।
राजा का कहब हवै कि कउनौ काम नहीं भा केवल हवा हवाई भर हवै। डीजल अउर पेट्रोल के दाम भर बढ़त हवैं। गैस सिलेंडर के दाम रोज का रोज बढ़त हवैं। बल्लू बताइस हवै कि कउनौ फायदा नहीं भा ज्यादातर नुकसान बस भा हवै। पहिले के सरकार मा सिलेंडर 415 रुपिया का रहै, पै अबै 800 कुछ रुपिया का हवै। सब्सिडी, तौ 10% मड़इन के आवत हवै। 90% मडइन के सब्सिडी, तौ भाजपा यूज करत हवै। 4 साल होय के बादौ कउनौ योजना का लाभ जनता का नहीं मिलत आय। 10% का लाभ मिलत हवै, बांकी 90% अधिकारी खागें हवैं।
रिपोर्टर: मीरा जाटव और नाजनी रिजवी
Published on May 26, 2018
awa_Deva awa_Deva hin_Deva eng_Latn